Bondeltjie vreugde vir Graeme SmithGraeme, Morgan en Cadence Foto: @morgandeane, Twitter Twee foto’s van Carter volg onderaan die berig. Graeme Smith en sy vrou, Morgan, se tweede babatjie is Maandagoggend gebore. Die krieketspeler en kaptein van die Proteas, het die nuus op Twitter met sy aanhangers gedeel. Die seuntjie, Carter McMorrin Smith, het 3,2kg met geboorte geweeg. Volgens Graeme gaan dit goed met ma en baba. Graeme en sy vrou, Morgan Deane, ‘n Ierse sangeres, is in Augustus 2011 by St Bernard-katolieke kerk in Claremont, Kaapstad, getroud. Hul eerste dogtertjie, Cadence Christine Smith, is op 25 Julie 2012 gebore. Graeme Smith en sy seuntjie, Carter Foto: @graemesmith49, Twitter Graeme, Morgan en Carter Foto: @graemesmith49, Twitter